ddrg/super_eurlex huggingface dataset:
FI Euroopan unionin virallinen lehti L 127/32

KOMISSION TÄYTÄNTÖÖNPANOPÄÄTÖS (EU) 2016/770,

annettu 14 päivänä huhtikuuta 2016,

yhteisen muodon vahvistamisesta tietojen toimittamiselle vaarallisten kemikaalien viennistä ja tuonnista annetun Euroopan parlamentin ja neuvoston asetuksen (EU) N:o 649/2012 mukaisten menettelyjen toiminnasta

(tiedoksiannettu numerolla C(2016) 2068)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon vaarallisten kemikaalien viennistä ja tuonnista 4 päivänä heinäkuuta 2012 annetun Euroopan parlamentin ja neuvoston asetuksen (EU) N:o 649/2012 (1) ja erityisesti sen 22 artiklan 1 kohdan,

on kuullut kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta 18 päivänä joulukuuta 2006 annetun Euroopan parlamentin ja neuvoston asetuksen (EY) N:o 1907/2006 (2) 133 artiklalla perustettua komiteaa,

sekä katsoo seuraavaa:

(1) Jotta voidaan varmistaa, että jäsenvaltioiden toimittamat tiedot ovat muodoltaan yhdenmukaisia, on asianmukaista luoda yhteinen muoto, jota jäsenvaltiot käyttävät täyttäessään asetuksen (EU) N:o 649/2012 mukaisia raportointivelvoitteitaan.

(2) Selkeyden ja yhdenmukaisuuden varmistamiseksi on asianmukaista yksilöidä tarkkaan kertomuksen kattama ajanjakso, koska asetuksessa (EU) N:o 649/2012 säädetään, että jäsenvaltioiden on toimitettava menettelyjen toimintaa koskevat tiedot joka kolmas vuosi,

ON HYVÄKSYNYT TÄMÄN PÄÄTÖKSEN:

1 artikla

Tämän päätöksen liitteessä esitetään yhteinen muoto tiedoille, joita jäsenvaltiot toimittavat asetuksen (EU) N:o 649/2012 22 artiklan 1 kohdan mukaisesti.

2 artikla

Ensimmäiseen kertomukseen, jolla jäsenvaltiot toimittavat tiedot asetuksen (EU) N:o 649/2012 22 artiklan 1 kohdan mukaisesti, on sisällyttävä tiedot kalenterivuosilta 2014, 2015 ja 2016. Seuraavien kertomuksien on katettava aina seuraavan kolmen vuoden jakso.

3 artikla

Tämä päätös on osoitettu kaikille jäsenvaltioille.

Tehty Brysselissä 14 päivänä huhtikuuta 2016. Komission puolesta Karmenu VELLA Komission jäsen

(1) EUVL L 201, 27.7.2012, s. 60.

(2) EUVL L 396, 30.12.2006, s. 1.
7.

Lisätään liitteen I loppuun seuraavat alaviitteet: ”(a) ’Heksabromidifenyylieetterillä ja heptabromodifenyylieetterillä’ tarkoitetaan 2,2′,4,4′,5,5′- heksabromidifenyylieetteriä (BDE-153, CAS N:o: 68631-49-2), 2,2′,4,4′,5,6′- heksabromodifenyylieetteriä (BDE-154, CAS N:o: 207122-15-4), 2,2′,3,3′,4,5′,6 heptabromodifenyylieetteriä (BDE-175, CAS N:o: 446255-22-7), 2,2′,3,4,4′,5′,6- heptabromodifenyylieetteriä (BDE-183, CAS N:o: 207122-16-5) ja muita heksa- ja heptabromodifenyylieettereitä, joita on kaupallisessa oktabromodifenyylieetterissä. (b) ’Tetrabromodifenyylieetterillä ja pentabromodifenyylieetterillä’ tarkoitetaan 2,2′,4,4′-tetrabromodifenyylieetteriä (BDE-47, CAS N:o: 40088-47-9) ja 2,2′,4,4′,5-pentabromodifenyylieetteriä (BDE-99, CAS N:o: 32534-81-9) ja muita tetra- and pentabromodifenyylieettereitä, joita on kaupallisessa pentabromodifenyylieetterissä. (c) ’Perfluoro-oktaanisulfonaatilla’ (PFOS) tarkoitetaan aineita, jotka määritetään molekyylikaavalla C8F17S02X, jossa (X = OH, metallisuola, halogenidi, amidi ja muut johdannaiset, myös polymeerit). (d) ’Polyklooratuilla bifenyyleillä’ tarkoitetaan aromaattisia yhdisteitä, jotka ovat syntyneet siten, että bifenyylimolekyylin vetyatomit (kaksi bentseenirengasta, joita yhdistää hiili-hiili-yksittäissidos) voivat korvautua korkeintaan kymmenellä klooriatomilla.”
—

ETA:n ulkopuolinen tilauslentoliikenne ilma-aluksilla, joiden kapasiteetti on enintään 25 matkustajapaikkaa ja joihin lentoliikenteen harjoittaja ei myy matkustajapaikkoja yleisölle erikseen, kielletään Orlyn ja Charles-de-Gaullen lentoasemilla. Koska lähtö- ja saapumisaikoja on saatavilla vain rajoitetusti, Orlyn lentokentällä on tällä hetkellä hyvin vähän enintään 25 matkustajapaikan ilma-aluksilla harjoitettavaa tilauslentoliikennettä. Charles-de-Gaullen lentoaseman osalta voidaan todeta, että enintään 25 matkustajapaikan ilma-aluksilla tilauslentoliikennettä harjoittavat lentotoiminnan harjoittajat käyttävät jo nykyisin mieluummin Le Bourget'n lentoasemaa, koska se on lähempänä Pariisia ja se on luokiteltu liikelentotoimintaa harjoittavaksi lentoasemaksi.
(2)

Jos biopolttoaineet ja bionesteet on otettava huomioon sovellettaessa direktiivin 98/70/EY 7 a artiklaa ja direktiivin 2009/28/EY 17 artiklan 1 kohdan a, b ja c alakohtaa, jäsenvaltioiden on vaadittava talouden toimijoita osoittamaan, että kyseiset biopolttoaineet ja bionesteet täyttävät direktiivin 98/70/EY 7 b artiklan 2–5 kohdassa ja direktiivin 2009/28/EY 17 artiklan 2–5 kohdassa vahvistetut kestävyyskriteerit. Tätä varten ne voivat toimittaa todisteet tai tiedot, jotka on saatu muun muassa vapaaehtoisesta kansallisesta tai kansainvälisestä järjestelmästä taikka kansallisesta järjestelmästä.
(124)

Lisäksi valtiontuki on rajattava vähimmäismäärään, joka on välttämätön yhteisen edun mukaisen tavoitteen saavuttamiseksi. Tarkasteltavana olevassa asiassa ilmoitetussa ohjelmassa olisi varmistettava, että tuki on rajattu määrään, joka on välttämätön työpaikkojen menettämisen estämiseksi.
FI Euroopan unionin virallinen lehti L 116/37

KOMISSION TÄYTÄNTÖÖNPANOPÄÄTÖS (EU) 2016/678,

annettu 29 päivänä huhtikuuta 2016,

Euroopan parlamentin ja neuvoston asetuksen (EU) N:o 528/2012 3 artiklan 3 kohdan nojalla tuotteesta, joka koostuu pienen tyynyn sisällä olevista kuivatuista laventelin kukista ja joka on saatettu markkinoille koiperhosten karkotteena

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon biosidivalmisteiden asettamisesta saataville markkinoilla ja niiden käytöstä 22 päivänä toukokuuta 2012 annetun Euroopan parlamentin ja neuvoston asetuksen (EU) N:o 528/2012 (1) ja erityisesti sen 3 artiklan 3 kohdan,

sekä katsoo seuraavaa:

(1) Saksa pyysi 28 päivänä toukokuuta 2015 komissiota tekemään asetuksen (EU) N:o 528/2012 3 artiklan 3 kohdan nojalla päätöksen siitä, onko tuote, joka koostuu pienen tyynyn sisällä olevista kuivatuista laventelin kukista ja joka on saatettu markkinoille koiperhosten karkotteena, mainitun asetuksen 3 artiklan 1 kohdan a alakohdassa tarkoitettu biosidivalmiste tai sen l alakohdassa tarkoitettu käsitelty esine.

(2) Sovittujen unionin ohjeiden (2) mukaan kokonaisia eläviä tai käsittelemättömiä kuolleita organismeja (esimerkiksi hiiva, pakastekuivatut bakteerit) tai niiden osia (esimerkiksi ruhon osat, veri, oksat, lehdet, kukat jne.) ei pidetä Euroopan parlamentin ja neuvoston asetuksessa (EY) N:o 1907/2006 (3) tarkoitettuina aineina, seoksina tai esineinä. Kuivattuja laventelin kukkia ei sen vuoksi tulisi pitää kyseisessä asetuksessa tarkoitettuna aineena, seoksena tai esineenä, eikä niitä sen vuoksi tulisi pitää asetuksen (EU) N:o 528/2012 mukaisena biosidivalmisteena tai käsiteltynä esineenä.

(3) Tässä päätöksessä säädetyt toimenpiteet ovat pysyvän biosidivalmistekomitean lausunnon mukaiset,

ON HYVÄKSYNYT TÄMÄN PÄÄTÖKSEN:

1 artikla

Tuote, joka koostuu pienen tyynyn sisällä olevista kuivatuista laventelin kukista, ei ole asetuksen (EU) N:o 528/2012 3 artiklan 1 kohdan a alakohdassa tarkoitettu biosidivalmiste eikä sen l alakohdassa tarkoitettu käsitelty esine.

2 artikla

Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tehty Brysselissä 29 päivänä huhtikuuta 2016. Komission puolesta Puheenjohtaja Jean-Claude JUNCKER

(1) EUVL L 167, 27.6.2012, s. 1.

(2) Liitettä V koskevat ohjeet – Vapautukset rekisteröintivelvollisuudesta (s. 19), saatavilla osoitteessa http://echa.europa.eu/documents/10162/13632/annex_v_fi.pdf

(3) Euroopan parlamentin ja neuvoston asetus (EY) N:o 1907/2006, annettu 18 päivänä joulukuuta 2006, kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta (EUVL L 396, 30.12.2006, s. 1).
(79)

Vuoden 2004 yhteistyösopimuksesta seurasi, että osapuolten piti rakennuslupien viivästymisen takia tarkistaa vuonna 2004 sovittuja järjestelyjä. Vuoden 2004 yhteistyösopimuksen 6 §:n 6 momentin mukaan osapuolten on sovittava uusista järjestelyistä alun perin sovitun tonttihinnan ja erääntymispäivien osalta, jos rakennuslupia ei myönnetä suunnitellussa aikataulussa. Saman sopimuksen 16 §:ssä määrätään lisäksi, että sopimus voidaan peruuttaa osittain tai kokonaan vain erikseen määritellyissä tilanteissa. Yksi tällainen tilanne on siviiliprosessilain 6 niteen 258 §:ssä tarkoitetut ennakoimattomat olosuhteet (een onvoorziene omstandigheid): jos jokin osapuoli on tällöin sitä mieltä, etteivät toiset osapuolet voi olettaa tämän jatkavan sopimuksen täytäntöönpanoa sellaisenaan, osapuolten on neuvoteltava kaikkien hyväksyttävissä olevista ehdoista. Vuoden 2004 yhteistyösopimuksen 18 §:n mukaan osapuolten on ratkaistava riidat sovussa keskenään tai välimiesmenettelyssä.
—

EN 419 211 – Protection profiles for secure signature creation device, osat 1–6 – tarpeen mukaan – seuraavasti: — EN 419211–1:2014 – Protection profiles for secure signature creation device – Part 1: Overview — EN 419211–2:2013 – Protection profiles for secure signature creation device – Part 2: Device with key generation — EN 419211–3:2013 – Protection profiles for secure signature creation device – Part 3: Device with key import — EN 419211–4:2013 – Protection profiles for secure signature creation device – Part 4: Extension for device with key generation and trusted channel to certificate generation application — EN 419211–5:2013 – Protection profiles for secure signature creation device – Part 5: Extension for device with key generation and trusted channel to signature creation application — EN 419211–6:2014 – Protection profiles for secure signature creation device – Part 6: Extension for device with key import and trusted channel to signature creation application
(136)

Rakenneuudistussuunnitelman mukaan CSK:n markkinaosuus Euroopan markkinoilla on äärimmäisen pieni, ja yrityksen markkinaosuus Kyproksessa on jatkuvasti pienentynyt viime vuosien aikana. Tämä on johtunut muiden markkinatoimijoiden ja erityisesti Cypran aiheuttamasta kovasta kilpailusta. Väite, joka koskee CSK:n vähäistä markkinaosuutta Euroopassa, ei vaikuta merkitykselliseltä. Vaikka eläinten rajat ylittävät kuljetukset teurastusta varten ovatkin sallittuja (vrt. 91 kappale), kyproslaisten teurastamoiden asiakkaat eivät käytännössä ilmeisestikään käytä teurastuspalveluja Kyproksen ulkopuolella. Lisäksi komissio on sitä mieltä, että vaikka CSK:n osuus Kyproksen teurastusmarkkinoilla onkin laskenut huomattavasti 68 prosentista vuonna 2005 noin 31 prosenttiin vuonna 2010 ja 26,5 prosenttiin vuonna 2012 (vrt. 30–33 kappale), sen markkinaosuus on silti merkittävä.
(4)

Kalastuskumppanuussopimuksen 10 artiklassa on perustettu sekakomitea, jonka tehtävänä on valvoa sopimuksen toteuttamista ja varmistaa sen täytäntöönpano. Pöytäkirjan mukaisesti sekakomitea voi lisäksi hyväksyä tiettyjä pöytäkirjaan tehtäviä muutoksia. Näiden muutosten hyväksymisen helpottamiseksi on asianmukaista valtuuttaa komissio tietyin edellytyksin hyväksymään ne noudattaen yksinkertaistettua menettelyä.
(225)

Frankfurt am Mainin lentoaseman (joka on lähin lentoasema ja sijaitsee noin 115 kilometrin tai 1 tunnin 15 minuutin matkan päässä) kannalta Frankfurt-Hahnin lentoasemalla toteutetut investoinnit eivät aiheuttaneet kielteisiä korvaavuusvaikutuksia. Ennen kuin Fraport alkoi harjoittaa toimintaa Frankfurt-Hahnin lentoasemalla, se toimi jo Frankfurt am Mainin lentoaseman pitäjänä, mutta investoi silti Frankfurt-Hahnin lentoasemaan pyrkien vähentämään Frankfurt am Mainin lentoaseman ruuhkautumista, sillä kyseisen keskuslentoaseman kapasiteetin ennakoitiin ylikuormittuvan tulevaisuudessa. Etenkin yölentojen kieltäminen Frankfurt am Mainin lentoasemalla oli yksi keskeisistä huomioon otettavista tekijöistä, sillä Frankfurt-Hahnin lentoasemalla oli ympärivuorokautinen toimilupa.
(5)

FAL-yleissopimuksen yleisessä tarkistuksessa nykyaikaistetaan sen määräyksiä ottaen huomioon kehitys tietojen ja datan sähköisessä välittämisessä sekä keskitetyn palvelupisteen periaate. Siinä otetaan erityisesti käyttöön unionille merkityksellisiä toimenpiteitä, jotka koskevat viisumin numeroiden sisällyttämistä matkustajaluetteloihin muttei miehistöluetteloihin sekä viranomaisten oikeutta velvoittaa toimittamaan lomakkeet sähköisesti. Euroopan parlamentin ja neuvoston direktiivin 2010/65/EU (1) 5 ja 7 artiklassa säädetään, että jäsenvaltioiden satamiin saapuvien ja niistä lähtevien alusten ilmoitusmuodollisuuksien täyttäminen on 1 päivästä kesäkuuta 2015 alkaen hyväksyttävä yksinomaan sähköisesti keskitetyn palvelupisteen kautta ja että jäsenvaltioiden on hyväksyttävä ilmoitusmuodollisuuksien täyttämiseksi paperimuodossa toimitettavat FAL-lomakkeet mainittuun päivämäärään asti. Direktiivissä 2010/65/EU säädetään myös, että unionin säädöksen mukaisesti vaadittavat tiedot on toimitettava sähköisesti 1 päivästä kesäkuuta 2015 alkaen. Vaatimus, jonka mukaan viisumin numero on tarvittaessa sisällytettävä miehistö- ja matkustajaluetteloihin, asetetaan Euroopan parlamentin ja neuvoston asetuksen (EY) N:o 562/2006 (2) liitteessä VI olevassa 3.1.2 kohdassa.
(5)

Direktiivin 2003/87/EY 3 f artiklan 6 kohdassa säädetään, että direktiivin 2003/87/EY 3 f artiklan 5 kohdan mukaisesti ilma-alusten käyttäjille maksutta myönnettävien kasvihuonekaasujen päästöoikeuksien vertailuluvun on oltava se luku, jota on käytetty 3 e artiklan 4 kohdan mukaisesti päästöoikeuksien jakamiseen maksutta ja joka on vahvistettu päätöksessä 2011/638/EU,
(9)

Asetuksen (EU) N:o 1306/2013 54 artiklan 4 kohdan mukaan jäsenvaltioiden on liitettävä komissiolle täytäntöönpanoasetuksen (EU) N:o 908/2014 29 artiklan mukaisesti toimitettavaan vuotuiseen tilinpäätökseen todennettu taulukko, jossa ilmoitetaan niille asetuksen (EU) N:o 1306/2013 54 artiklan 2 kohdan soveltamisesta aiheutuneet määrät. Säännöt jäsenvaltioiden ilmoitusvelvollisuudesta, joka koskee takaisin perittäviä määriä, annetaan täytäntöönpanoasetuksessa (EU) N:o 908/2014. Täytäntöönpanoasetuksen (EU) N:o 908/2014 liitteessä II esitetään mallitaulukko, jota jäsenvaltioiden on käytettävä toimittaessaan vuonna 2016 takaisinperittäviä määriä koskevia tietoja. Komissio päättää jäsenvaltioiden toimittamien taulukoiden perusteella rahoituksellisista seurauksista, joita sovelletaan, kun sääntöjenvastaisuuksien vuoksi tehtävää takaisinperintää ei ole toteutettu neljän tai kahdeksan vuoden kuluessa.
(7)

ICAO:n 38. yleiskokouksessa (2013) vahvistettiin, että ICAO:n ja sen jäsenvaltioiden, yhdessä jokaisen ICAO:n jäsenvaltion asiaankuuluvien ympäristö- ja ilmailuorganisaatioiden kanssa, on tehtävä yhteistyötä vahvistaakseen keskipitkällä aikavälillä yhteisen maailmanlaajuisen ei-sitovan tavoitteen, jonka mukaan kansainvälisen ilmailun aiheuttamat nettohiilipäästöt pyritään pitämään samalla tasolla vuodesta 2020 alkaen, ja päätettiin, että kansainvälisen ilmailun päästöihin sovellettava maailmanlaajuinen markkinaperusteinen toimenpide on kehitettävä ja tämän työn tuloksista on raportoitava päätöksen tekemiseksi asiasta ICAO:n 39. yleiskokouksessa (2016). Kansainvälisen ilmailun aiheuttamien päästöjen arvioidaan olevan 70 prosenttia korkeammat vuonna 2020 kuin vuonna 2005 (8), minkä vuoksi unioni ja sen jäsenvaltiot ovat johdonmukaisesti puoltaneet sitä, että kansainvälisen ilmailun aiheuttamien kasvihuonekaasupäästöjen maailmanlaajuiseksi vähennystavoitteeksi otettaisiin 10 prosentin vähennys vuoteen 2020 mennessä vuoden 2005 tasoon verrattuna. Näyttää kuitenkin tarkoituksenmukaiselta, että unioni käyttää tilaisuuden edistääkseen sellaisen maailmanlaajuisen markkinaperusteisen toimenpiteen melko pikaista kehittämistä, jolla kansainvälisen ilmailun aiheuttamat kasvihuonekaasupäästöt rajoitetaan enintään vuoden 2020 tasolle ottaen huomioon, että tavoitetta voidaan tarpeen mukaan tarkastella uudelleen.
BAT 1.

Yleisen ympäristönsuojelun tason parantamiseksi parasta käytettävissä olevaa tekniikkaa on laatia ympäristöjärjestelmä (EMS) ja noudattaa sitä. Ympäristöjärjestelmään kuuluvat seuraavat osatekijät: i) johdon, myös ylemmän johdon, sitoutuminen; ii) ympäristöpolitiikka, johon sisältyy laitoksen jatkuva kehittäminen johdon toimesta; iii) tarvittavien menettelyjen, tavoitteiden ja päämäärien suunnittelu ja vahvistaminen sekä rahoituksen ja investointien suunnittelu; iv) menettelyjen täytäntöönpano kiinnittämällä erityistä huomiota seuraaviin seikkoihin: a) rakenne ja vastuut; b) rekrytointi, koulutus, tietoisuus ja pätevyys; c) viestintä; d) työntekijöiden osallistuminen; e) dokumentointi; f) tehokas prosessinvalvonta; g) huolto-ohjelmat; h) valmiudet ja reagointi hätätilanteissa; i) ympäristölainsäädännön noudattamisen varmistaminen; v) toiminnan seuraaminen ja korjaavien toimenpiteiden toteuttaminen kiinnittäen erityistä huomiota seuraaviin: a) seuranta ja mittaukset (ks. myös teollisuuden päästöjä koskevan direktiivin soveltamisalaan kuuluvista laitoksista peräisin olevien ilma- ja vesipäästöjen tarkkailua koskeva vertailuasiakirja (Reference Report on Monitoring of emissions to Air and Water from IED installations – ROM)); b) korjaavat ja ennalta ehkäisevät toimet; c) tietojen säilyttäminen; d) (mahdollisuuksien mukaan) riippumaton sisäinen tai ulkoinen tarkastus sen todentamiseksi, onko EMS suunniteltujen järjestelyjen mukainen ja onko sen toteutus ja ylläpito asianmukaista; vi) johdon hoitama ympäristöjärjestelmän ja sen jatkuvan soveltuvuuden, asianmukaisuuden ja tehokkuuden tarkastelu; vii) puhtaampien tekniikoiden kehityksen seuraaminen; viii) laitoksen mahdollisen käytöstä poiston ympäristövaikutusten tarkastelu suunniteltaessa uutta laitosta ja koko sen elinkaaren ajan; ix) alakohtaisen vertailuanalyysin säännöllinen soveltaminen; x) jätehuoltosuunnitelma (katso BAT 13).
(1)

Asetuksen (EU) N:o 528/2012 41 artiklassa tarkoitetun unionin lupaa koskevan menettelyn mukaisen hakemuksen yhteydessä Saksa pyysi 3 päivänä joulukuuta 2015 komissiota päättämään kyseisen asetuksen 3 artiklan 3 kohdan nojalla, ovatko ryhmän muodostavat käyttövalmiit 2-propanolia sisältävät valmisteet, jäljempänä ’tarkasteltavat valmisteet’, jotka on saatettu markkinoille käytettäviksi käsien desinfiointiin, mukaan luettuna tässä tapauksessa käsien desinfiointi leikkausten yhteydessä, ja jotka on tarkoitus hyväksyä kyseisen asetuksen 3 artiklan 1 kohdan s alakohdassa määriteltynä biosidivalmisteperheenä, biosidivalmisteita.
(13)

Helleenien tasavalta on edistynyt merkittävästi ulkorajojensa valvonnassa marraskuun 2015 arvioinnissa havaittujen puutteiden poistamisessa. Lisäksi 18 päivänä maaliskuuta 2016 annetun EU:n ja Turkin julkilausuman (8) täytäntöönpanon aloittaminen sekä Frontexin ja Naton käynnissä olevat operaatiot ovat vähentäneet jyrkästi niiden sääntöjenvastaisesti maahan pyrkivien henkilöiden ja turvapaikanhakijoiden määrää, jotka tulevat Turkista Helleenien tasavaltaan. Sääntöjenvastaisesti Helleenien tasavaltaan pyrkivien henkilöiden ja turvapaikanhakijoiden määrän huomattavan vähentymisen sekä EU:n virastojen ja muiden jäsenvaltioiden järjestelykeskuksille antaman tuen ansiosta Helleenien tasavalta on voinut parantaa merkittävästi sääntöjenvastaisesti maahan juuri saapuneiden henkilöiden ja turvapaikanhakijoiden rekisteröintiä. On varmistettava, että muuttovirran merkittävä väheneminen on kestävä muutos.
(5)

Kumppanuussopimuksen 10 artiklalla on perustettu sekakomitea, jonka tehtävänä on valvoa kumppanuussopimuksen soveltamista ja varmistaa sen toimeenpano. Lisäksi pöytäkirjan mukaisesti sekakomitea voi hyväksyä tiettyjä pöytäkirjaan tehtäviä muutoksia. Näiden muutosten hyväksymisen helpottamiseksi on asianmukaista valtuuttaa komissio tietyin edellytyksin hyväksymään ne yksinkertaistettua menettelyä noudattaen.
(2)

Neuvosto valtuutti 7 päivänä lokakuuta 2013 komission aloittamaan neuvottelut Islannin, Liechtensteinin ruhtinaskunnan ja Norjan kuningaskunnan kanssa sopimuksesta, joka koskee ETA:n EFTA-valtioiden tulevaisuudessa myöntämää rahoitusta taloudelliseen ja sosiaaliseen koheesioon Euroopan talousalueella. Komissio on neuvotellut unionin puolesta Euroopan unionin sekä Islannin, Liechtensteinin ruhtinaskunnan ja Norjan kuningaskunnan välisestä sopimuksesta, joka koskee ETA:n rahoitusjärjestelmää vuosiksi 2014–2021. Sopimus muodostaa jatkossa ETA-sopimuksen pöytäkirjan N:o 38 c. Komissio on myös neuvotellut unionin puolesta Norjan kuningaskunnan ja Euroopan unionin välisestä sopimuksesta, joka koskee Norjan rahoitusjärjestelmää vuosiksi 2014–2021.
(9)

CFTC:llä on myös täytäntöönpanovelvoitteita. CEA:n 6 b §:n nojalla CFTC voi antaa tiettyjen toimintojen lopettamista koskevan määräyksen ja määrätä siviili- tai rikosoikeudellisia seuraamuksia, jos sopimusmarkkinan todetaan rikkoneen CEA:ta ja CFTC Regulations -sääntöjä. CEA:n 6 c §:n a momentin nojalla CFTC:llä on myös mahdollisuus nostaa Yhdysvaltojen liittovaltion tuomioistuimessa kanne mitä tahansa rekisteröityä yhteisöä tai muuta henkilöä vastaan, joka rikkoo CEA:n säännöksiä ja asiaan liittyviä CFTC:n sääntöjä ja määräyksiä. Sopimusmarkkinat hoitavat tiettyjä valvontatehtäviä, ja niillä on velvollisuus seurata ja valvoa kunkin sopimusmarkkinan sisäisten sääntöjen noudattamista. Poikkeusvaltuuksien (CEA § 8a(9)) nojalla CFTC:llä on valta määrätä sopimusmarkkina toteuttamaan toimen, joka on CFTC:n arvion mukaan tarpeen tiettyä johdannaissopimusta koskevan asianmukaisen kaupankäynnin ylläpitämiseksi tai palauttamiseksi tai tietyn johdannaissopimuksen realisoimiseksi. Lisäksi edellytetään, että sopimusmarkkinoilla on järjestelyt ja resurssit sisäisten sääntöjensä noudattamisen tehokasta valvontaa varten.
3)

Kun sekakomitean kokouksessa on tarkoitus hyväksyä 1 kohdassa tarkoitettuja pöytäkirjaan tehtäviä muutoksia koskeva päätös, on toteutettava tarvittavat toimet, jotta unionin puolesta esitettävässä kannassa otetaan huomioon viimeisimmät tilastolliset, biologiset ja muut asiaankuuluvat komissiolle toimitetut tiedot. Tätä varten ja näiden tietojen pohjalta komission yksiköt toimittavat neuvostolle tai sen valmisteluelimille käsiteltäväksi ja hyväksyttäväksi riittävän ajoissa ennen sekakomitean asianomaista kokousta asiakirjan, jossa esitetään ehdotetun unionin kannan yksityiskohdat. Siltä osin kuin on kyse 1 kohdan a alakohdassa tarkoitetuista kysymyksistä, neuvosto hyväksyy suunnitellun unionin kannan määräenemmistöllä. Muissa tapauksissa valmistelevassa asiakirjassa suunniteltu unionin kanta katsotaan hyväksytyksi, jollei jäsenvaltioiden määrävähemmistö vastusta sitä neuvoston valmisteluelimen kokouksessa tai 20 päivän kuluessa valmistelevan asiakirjan vastaanottamisesta sen mukaan, kumpi näistä tapahtuu aikaisemmin. Jos tällainen vastustaminen esitetään, asia saatetaan neuvoston käsiteltäväksi. Jos myöhempien kokousten kuluessa, mukaan lukien paikalla järjestettävät kokoukset, on mahdotonta päästä yhteisymmärrykseen siitä, että unionin kannassa otetaan huomioon uusia seikkoja, asia siirretään neuvoston tai sen valmisteluelinten käsiteltäväksi.
Common Waste Water and Waste Gas Treatment/Management Systems in the Chemical Sector (CWW) (jäteveden ja jätekaasun yhteiset käsittely- ja hallintajärjestelmät kemianteollisuudessa)

Monitoring of Emissions to Air and Water from IED installations (ROM) (Teollisuuspäästödirektiivin soveltamisalaan kuuluvista laitteista aiheutuvien ilma- ja vesipäästöjen tarkkailu (tarkkailuasiakirja))